Síðustu ár hefur VÍS gert könnun á notkun hjálma hjá hjólreiðafólki í Reykjavík í tengslum við Hjólað í vinnuna . Á dögunum var slík könnun gerð og var 90% hjólreiðafólks með hjálm á höfði . Síðustu fimm ár hefur þetta hlutfall verið á bilinu 88% til 92% . Notkun á vespum hefur færst í vöxt síðustu ár og þá ekki síst á vespum sem flokkaðar eru sem Létt bifhjól í flokki I og komast ekki hraðar en 25 km. á klst . Þessar vespur eru hvorki tryggingaskyldar né skráningarskyldar og því þurfa eigendur að huga vel að tryggingum á þessum tækjum áður en haldið er út í umferðina .